Huset Rothemuur

Huset Rothemuur 	Huset Rothemuur
 	
 	
Officielt navn: 	Sønderlandsk Import-Eksport-Kompagni (Zuidenlandsch Import-Export Compagnie (ZIEC))
Hovedkvarter: 	Lindengracht 15-17, Guilderveld
Driftsområde: 	Det Suleimanniske Rige, Sønderlandene, Den Nye Verden, Bretonnia, Estalia, Tilea
Produkter: 	Guld, juveler, krydderier, tekstiler, kaffe, tobak, vin, elviske produkter, skind, elfenben, olivenolie
Residens: 	Stadhoudergracht 20, Goudberg
Nøglepersoner: 	Maximilian Rothemuur, Stefan Rothemuur, Thomas Rothemuur, Hester Rothemuur, Severijn Rothemuur
Intræden blandt de ti:	214 5E
Første direktor: 	Maurits Rothemuur
Huset Rothemuur er et de 10 magtfulde handelskarteller, der dominerer bystaten Marienburgs Direktorat. Rothemuur-palæet ligger i det centrale Goudberg og er et palads bygget i prangende tileansk stil dekoreret med marmor og sirligt udsmykkede fontæner. Huset ledes af den 66-årige Maximilian Rothemuur on koncentrerer sig omkring handlen med det Suleimanniske Rige og den Nye Verden. Førstnævnte har bragt dem i direkte konkurrence med Huset de Roelef, mens sidstnævnte har resulteret i en alliance med Huset van de Kuijpers. Rothemuur-familien har særdeles tætte forbindelser med elverne og sikrer sig som konsekvens heraf mange værdifulde varer fra den Nye Verden.
Selvom han er en trofast allieret af van de Kuijpers-familien, leder Maximilian altid efter måder, hvorpå han kan styrke sit hus' position. I hans optik enten svømmer eller synker du: man kan ikke træde vande (ironisk nok er gamle Max rædselsslagen for vand og nægter at sætte sin fod i en kanalbåd og tager i stedet sin bærestol alle vegne). Det burde derfor ikke have overrasket nogen, at han foreslog at afslutte rivaliseringen med Huset de Roelef ved at fri til Clotilde de Roelef ved det seneste Direktoratsmøde. Det overraskede ham derimod at hun svarede ved at le så voldsomt at tårerne trillede ned af hendes kinder. Maximilian har ikke glemt denne offentlige ydmygelse og vil elske at få sin hævn over denne "aldrende rendestensdronning".
Familiens symbol er et gult skjold med tre røde prikker. Maximilian Rothemuurs arving er hans 40-årige søn, Stefan Rothemuur.
Category:Marienburg
Category:Den Gamle Verden
Category:Selskaber
Category:De 10